經數:一七六三

經名:大般涅槃經集解卷第六十五

頁數:五八一

上	欄

時說. 莫問凡聖. 五陰盡因無明故得. 乃至十

二支亦爾. 有人不解. 便言止是一無明. 而中

間無復因果相生. 直是一物常爾. 但作異名

異說. 是有十二支. 便唱言無心數也. 智秀曰.

因佛說十二緣. 兩段因果. 二家生執. 初明過

去因. 有三事改常. 一者從無明支. 長出愛取

支. 二者轉行支. 作有名說也. 三者就果上說.

卽因名. 次辨五果. 其異有五. 一者改識爲受.

二者卽果上說因名. 三者於名色後. 廣出諸

支. 四者略觸受二支. 五者約受支說. 卽果名

也. 或者因之執無心數. 次說三因二果. 於說

三因. 二事改常. 一者受支前. 長出眼識等. 二

者轉作業名. 說於二果. 二事變常. 一者改生

支爲識. 二者分老死. 廣作諸支名. 由云想等.

非卽是觸也. 或者因此執有心數. □頭而生

也. 道慧記曰. 夫心前後差別. 名爲數耳. 若計

前後. 猶是一心. 都無心數. 此亦失. 若言一時

之中. 別有心數俱生者. 亦爲失也

從無明生愛當知是愛(至)是有卽是無明愛取

案. 僧亮曰. 此說現生煩惱. 明數無別法. 直

是緣中起. 或輕重爲四也. 何者. 心不了緣. 非

好取好. 名爲無明者. 著好者染. 名爲愛也. 愛

性貪心. 是名爲取. 起身口業. 名之爲有. 所以

言卽是者. 本名不虧. 但從重改稱體. 有兼立

爲別數也. 僧宗曰. 若論因果. 次第相生. 前因

後果. 則不一時也. 自有未必次第. 如無明爲

行作因. 自有從粗煩惱. 還起於細. 乃至愛受

盡得. 有更造起義. 此是次第緣相生也. 無明

卽愛愛卽者. 卽終是一神明. 雖復因果爲異.

中	欄

然不得離. 故言卽也

從有生受當知是受(至)是故受者卽十二枝

案. 僧亮曰. 受是初識支也. 識能受生. 故名受

也. 道慧記曰. 當知是受卽是行有. 此未來識

支. 從今世業識支. 從今世業所得故. 卽是行

有也. 此業亦名爲行. 亦名爲有也. 從受因緣.

生名色無明愛取有行者. 此□未來一生中

事也. 此事名色下. 應有六入觸受等. 略無此

三支也. 受觸識六入等. 是故受者. 卽十二支

者. 此復是後身中事也. 以未來生中. 無明愛

取有行故. 復生後身受觸識六入等也. 六入

等者. 此略不出下諸支名. 故言等也. 受者. 故

是初生識支耳. 觸識者. 是卽名色支也. 四陰

曰名. 四陰之體. 正是心及心數耳. 故今言觸

識者. 此擧心及數. 是爲四陰也. 道慧述曇纖

曰. 此中諸支名. 常時隱而不出者. 今則備列

也. 別曰. 夫心心數法. 名數甚多. 若暇爲十二

因緣者. 通三世暇也. 辨三世心數. 從無明生

愛. 訖卽是無明愛取. 此明過去心數. 凡有四

法. 若就十二因緣爲義. 前三義總爲無明. 支

愛取是無明分故. 得通爲一支也. 當知卽是

者. 明果不離因而有. 故卽之耳. 凡夫不解. 謂

卽一體無次第相生心數. 此爲失也. 從有生

受. 訖更取有行. 此明現在心數也. 受者. 是初

受生 識. 故以受爲名也. 行有者. 隨義更異名

說也. 就十二因緣爲義. 略無六入觸受三支

也. 無明愛此二總爲支. 取卽取支. 有行卽有

支也. 受觸識六入等者. 略不列觸受也. 若就

十二因緣爲義. 受卽是生支. 餘悉總爲支也.

下	欄

是故受者. 助十二支者也. 受是現在受生之

識. 識是受生之主. 據其主. 則三世1俱有十

二矣

善男子我諸弟子聞是說已(至)唱言如來說無

心數  案. 僧2亮曰. 聞說此已. 卽謂無心數.

唯是一心. 前後用之. 不許有想受諸數

善男子我於經中作如是說(至)唱言 如來說有

心數. 案. 僧亮曰. 惡3智是識之第一緣也. 所

以說爲緣者. 明緣間識昧. 必生愛取. 因觸而

生者. 識在緣. 是名爲觸. 後但名識. 體一義異

也. 然非是觸者. 觸初取緣則昧. 衆數續生則

明. 明昧性殊言非也. 說有心數者. 聞非觸. 謂

數性異. 與觸俱起. 取緣不同. 與心體別. 失旨

也. 僧宗曰. 聞說四法生眼識. 乃至受取相生.

不解前後. 謂呼一時□有. 乃至不善心二十

一心也. 俱不嘗復爲諍也. 寶亮曰. 初造緣識.

因眼識後起想受愛取有等. 然非初識. 諸人

便言別有一更樂觸. 能和合生諸心數. 復非

是心. 故言有心數也. 佛意者. 亦得言有. 亦得

言無. 前亦是心. 後亦是心. 故無別心數也. 因

境取緣. 故衆心來共緣一境. 心家之數. 亦得

有心數也. 有人不解. 聞有使心別自有數. 聞

要便謂卽是一心. 中間不得生滅故. 是以成

諍也. 道慧記曰. 取名爲業者. 重者名爲業也.

觸緣想受者. 生樂受也. 從樂4後受生愛. 愛

後廣生諸善心數也. 因觸而生者. 因六識後

生. 然非是觸者. 從識後次第生想受等. 名爲

心數. 凡夫不解. 謂別有心數法. 此爲失也

善男子我或時說唯有一有(至)說有五有或言

經數:一七六三

經名:大般涅槃經集解卷第六十五

頁數:五八二

上	欄

六有  案.  僧亮曰. 有衆生有五陰. 名衆生陰.

是有爲也. 二者謂因果也. 三者謂三界也. 四

者[&FFFF]#四生也. 五者謂五1道. 六者2爲六趣也.

七者謂七識處也. 八者謂八神生也. 或云. 是

八禪此不攝有. 盡似非3人. 九者謂九衆生居

也. 不得佛意. 不解廣略. 直以五六爲定也. 僧

宗曰. 第十五諍論也. 佛說一有至二十五. 皆

是隨方釋化

善男子我往一時(至)唱言如來說八戒齋具受

乃得  案.  僧亮曰. 不具受得者. 不一時受五

也. 以其心弱. 不能誓止五惡. 故不能生戒. 一

時受五. 則心强能生也. 不能具持. 便捨四留

一. 是名一分也. 不違佛意. 謂單受一戒. 不得

戒也. 具受乃得者. 以一日一夜爲具. 何者. 在

家戒有二種. 一終身. 二不終身. 不終身者. 以

心爲期. 或一日. 或十五日. 或一日一夜. 或但

一月. 成但一夜皆得成齋. 經有證. 迦○4所.

乃至一時念. 以時念促故. 心5若不能發戒.

答言不成也. 或者聞之. 以一日一夜爲定限.

多少皆不成齋. 失旨也. 僧宗曰. 第十六諍論

也. 若論正義. 五戒隨受持多少. 隨得其福. 若

八戒. 或一日乃至一時. 但應具脩乃得. 此異

五戒. 聞說五戒可分受. 謂八戒亦可分得也.

聞八戒具受乃得. 謂五戒亦爾也. 寶亮曰. 一

分優婆塞者. 佛一時說. 受三歸已. 五戒中受

一戒. 名爲一分. 物情不解. 便言 佛說五戒

中. 但受一戒. 便具得五. 復成諍論. 又爲一人

說. 或一日一夜. 是善不名得齋者. 本語一日

一夜. 但一時一念. 不名作齋. 是人善卽是得

中	欄

戒. 或者不解. 謂言不得齋. 亦不得戒. 所以諍

也. 道慧記曰. 一分優婆塞者. 先受五戒竟. 然

後捨四持一. 是一分也. 若使發家一戒者. 此

不能發得無作也. 若言優婆塞發家不具受

得者. 此失旨也. 夫八戒齋. 昨日夜受. 乃至作

二日受一日受皆得. 若單一日一夜. 一念一

時. 此皆名得善. 非得八齋戒也. 記曰. 夫齋

者. 過中不食. 一日一夜淸素. 謂之爲齋. 八戒

者. 爲莊嚴此齋故. 謂八戒齋耳. 但一念一時.

受八戒者. 非不得也. 但齋不成就. 故言得善.

不名得齋. 凡夫不解. 謂須一日一夜具受. 方

得八戒齋法. 此爲失也

善男子我於經中作如是說(至)犯重禁已失比

丘戒  案.  僧亮曰. 名殺賊. 謂殺煩惱賊. 由於

淨戒. 能生淨慧. 名聖所受戒. 犯重戒已. 破於

聖戒. 不名比丘. 失比丘者. 聞失聖所受戒. 謂

一切皆失. 失旨也. 僧宗曰. 第十七諍論也. 若

論正義者. 犯四重戒. 是所破者不生. 所不破

者悉在也. 道慧曰. 隨所犯失也. 寶亮記曰. 不

能生無漏耳. 非爲都失戒也. 猶有破戒在. 而

言犯重都失. 非比丘戒者. 失旨也

善男子我於經中爲純陀說(至)犯四重已不失

禁戒  案.  僧亮曰. 受道者. 謂八聖道也. 此三

皆是淨戒. 得具無漏名到. 世間無漏名受. 未

至名示. 卽是汚道者. 淸淨能至涅槃. 名爲道

也. 汚者不淨非道. 不失 禁6戒. 謂淨戒常在.

與惡業共生名汚. 如玉投泥名汚玉. 失旨也.

僧宗曰. 聞說不生. 便言一切都失. 聞說汚道.

便言. 犯重不失禁戒也. 寶亮曰. 今云汚道者.

下	欄

由犯戒汚行. 不得聖道. 但不達之流. 亦聞失.

莫問犯不犯盡失. 若聞汚. 莫問犯不犯悉汚

不失. 是故成諍論. 畢竟到道者. 無漏戒也. 示

道者. 信道五根中戒也. 受道者. 外凡夫戒也.

道慧記曰. 正義者. 犯重之人. 但有汚戒在耳.

淨戒則失也. 或者謂. 淨戒失故. 汚戒亦失也.

謂不失汚戒者. 言淨戒亦不失. 皆失旨也. 畢

竟道者. 謂一身中. 得羅漢也. 示道者. 須陀洹

向也. 受道者. 初果乃至第三果也. 汚道者. 破

戒者也. 又曰. 竟道羅漢也. 示道三果也. 亦曰

無相行也. 受道自果以來也. 又曰. 五善以來.

及外凡夫持戒者也. 智秀曰. 到道者. 得眞無

漏者也. 示道者. 信根已立者也. 受道者. 始能

承受. 信根未立也. 此三皆以戒善爲體也. 汚

道者. 犯於重禁. 用所犯罪. 7行餘淨戒也

善男子我於經中告諸比丘(至)至阿羅漢不得

佛道  案.  僧亮曰. 至佛更無異路. 名一也. 皆

得佛道者. 八萬行具能至佛. 故名道. 聞一乘

一緣. 謂聲聞已具. 是則失旨也. 僧宗曰. 第十

八諍論也. 聞說一乘一道. 謂唯有一道. 則傷

方便也. 聞說須陀洹分流. 乃至羅漢. 言唯一

向永不作作. □失佛意. 成諍論也. 寶亮曰. 諸

人唱言. 四果皆得佛道. 理實得佛. 所以言諍

者. 以其言得者. 謂卽時得. 不道未來故也. 言

不得. 便謂始終斷滅. 一向不得. 所以成諍也

善男子我於此經說言佛性(至)衆生佛性離衆

生有  案.  僧亮曰. 第九地佛性有因有果. 因

卽衆生非8難也. 果非衆生. 繫屬於因. 亦不

說離也. 而或者以衆生無常. 便言其離. 是則

經數:一七六三

經名:大般涅槃經集解卷第六十六

頁數:五八三

上	欄

失旨也. 僧宗曰. 第十九諍論也. 若論正義. 佛

性於中道. 而言因與果異. 不得言卽不離因

而得果. 不得異也. 聞說同於虛空. 謂一向離

衆生外. 別有此性. 都不相關. 聞說1實藏. 便

言已有. 在於因中. 皆不當理. 爲諍論也

善男子我又說言衆生佛性(至)衆生佛性離衆

生有  案. 僧亮曰. 正因及果. 二性是常. 佛以

虛空爲譬. 離與不離. 義同上釋也

善男子我又復說衆生佛性(至)衆生佛性離衆

生有  案. 僧亮曰. 義同上釋也

善男子我又復說衆生者(至)悉有佛性或說言

無  案. 僧亮曰. 如盲說象. 盲問乳等. 總結上

事. 明不見者. 說不得實. 所以諍也

善男子我於處處經中(至)諸大乘經中說有十

方佛  案. 僧亮曰. 若有二佛. 衆生則不生難

遭之想. 而或者聞此說已. 謂十方界皆無. 所

以起諍也. 僧宗曰. 第二十諍論也. 若論正義

者. 就應用之中. 此間一化. 唯有2二佛. 不解

此意者. 言十方無餘佛也. 聞說有十方佛. 便

言. 俱有十方佛. 無別法身. 是則傷於本跡. 二

論相諍. 俱失理也. 寶亮曰. 衆生聞有十方佛.

作是念. 若此3聞佛法嚴念. 我當向彼間佛

學也. 欲捉物心. 故云一世間中無二佛世. 若

聞有者. 便言. 佛佛不相關. 若言無者. 但得有

一. 是故諍論也

善男子如是諍訟是佛境界非諸聲聞緣覺所

知  案. 僧亮曰. 衆生有三衆. 二乘人根在正

定. 於向諍事. 雖不自見. 而能從此. 生信斷

疑. 寶亮曰. 上旣列諍論竟. 今還結也. 明如此

中	欄

之理. 非淺識所知. 佛是一切智人. 隨根施作.

無非益物. 唯智者乃知也

若人於是生疑心者(至)生決定者是名執著

案. 僧亮曰. 信等五根. 能斷煩惱也. 衆生二

種. 有愛多. 有見多. 而愛多者. 於二說生疑.

若從善友. 必能生信. 以斷疑也

迦葉菩薩白佛言世尊(至)不能放捨是名執著

案. 僧亮曰. 見多聞執. 執則著也. 寶亮曰. 此

下是大段中. 第四也. 明執著故起邪見. 斷善

根之相也. 凡思妄計. 盡是無明. 皆不稱理. 故

六十二見. 通名爲疑 . 但於邪執之時. 自有決

不決心. 然正理而於皆是不了之心故. 此下

文句. 佛廣解闡提起過之源. 以已之癡. 推無

因果. 易可見也

迦葉復言世尊如是執著(至)不能□壞諸疑網

故  案. 僧亮曰. 執者之信. 不從解生. 雖信卽

不信也. 何者. 信無我之心. 必不信世諦之我.

故信卽不信. 謂非善也. 不能壞諸疑網者. 以

淨信斷疑. 而信不從理. 不成淨信. 不能斷疑

也

迦葉復言世尊如是人者(至)是人亦當名著名

疑  案. 僧亮曰. 謂執者. 於所執不疑也. 不疑

卽是疑者. 佛語皆實不虛. 雖復偏執不疑. 已

爲二說所壞. 信不成就. 卽是疑也

善男子是可名定4亦得名疑(至)是人何故生

於疑心  案. 僧亮曰. 疑從二種見聞覺知法

生. 今以見類聞也. 疑由佛二說. 須陀洹無二

說也

迦葉言世尊如佛所說(至)是故我言不了故疑

下	欄

案. 僧亮曰. 廣釋疑緣. 皆由先經見聞. 後則

疑也5

大般涅槃經集解卷第六十五

大般涅槃經集解卷第六十六

廣釋一闡提計無因果事

論闡提生善根義

論闡是斷三世善根義

明斷善根人有佛性義

廣釋九住八住等五種六種七種佛性義

廣說解佛性不同皆失中道

迦葉品之第四

迦葉菩薩白佛言世尊(至)善男子斷善根者

案. 僧亮曰. 將欲諮問斷善者. 先問疑著是誰

耶

迦葉言世尊何等人輩能斷善根  案. 僧亮

曰. 問利鈍二根. 何者能斷善耶

善男子若有聰明□慧利根能善分別. 案.

僧亮曰. 有世智6辨聰. 利根之人. 能斷善根.

僧宗曰. 第六□廣明起耶見. 故斷善根也

遠離善友不聽正法不善思惟不如法住

案. 僧亮曰. 斷善之與正定. 皆由利百根. 何者.

若外親善友. 則正. 若外離善友. 則斷也. 此說

斷善之始. 第四7譬邪見分也

如是之人能斷善根(至)當知是人能斷善根

案. 僧亮曰. 向明斷善由邪見不信. 今說生邪

見所由也. 道慧記曰. 邪見破言無施有六事

經數:一七六三

經名:大般涅槃經集解卷第六十六

頁數:五八四

上	欄

也

復作是念無父無母(至)當知是人能斷善根

案. 道慧記曰. 謂無父母有六事也

復作是念一切世間(至)是故當知無善惡果

案. 道慧記曰. 謂無善惡有三事也

復作是念一切世間(至)作是觀時能斷善根

案. 道慧記曰. 擧六事. 破聖道涅槃. 兼無聖人

也

善男子若有衆生深見如是(至)及三惡道破僧

亦爾  案. 僧亮曰. 結能斷善根者. 必是利智.

不得正解. 從癡起見. 推心謬執故也

迦葉菩薩白佛言世尊(至)何時當能還生善根

案. 僧亮曰. 第五生善分. 從塞心通也. 偏執

者. 不能分別. 能斷善根. 不執者. 則能分別.

還者善根. 下說佛性不定. 事須分別. 卽是生

善之義也. 僧宗曰. 大段之第二. 明還生善也.

寶亮曰. 大段之第五. 明還生善也. 衆生雖復

斷於善根. 而於受苦之中. 得厭苦心發故. 還

生善根. 相續不斷. 以至佛也. 然就此文中. 言

辭甚曠. 略分爲五別. 第一先明還生善根. 定

因果之性. 第二明中道行. 第三引佛三種語.

令物虛懷. 明佛語無方. 不可定執. 第四明佛

性有無. 第五辨得失. 以結上也

佛言善男子是人二時(至)初入地獄出地獄時

案. 僧亮曰. 初受苦時. 心則生悔. 善則還生

也. 若受苦已切. 心亂迷濁. 不知生悔. 臨出之

時. 乃至悔也. 僧宗曰. 此利根人也. 寶亮曰.

若極利根. 如五百婆羅門等. 止入地獄. 卽能

生善. 以此人聰明故也. 亦由先來未經大苦.

中	欄

今執生地獄. 卽覺苦重. 便能思惟推尋. 悟所

作非理. 卽得改心也. 若神根小. 復不如至. 出

地獄時. 在後餘報. 方能改□也. 其中萬塗. 不

可定也. 道慧記曰. 初入之時. 受苦始爾. 神明

未□. 猶得正識. 後出地獄. 所受苦輕. 展其生

心. 所以二時. 得生善也

善男子善有三種(至)斷三世因故名爲斷  案.

僧亮曰. 過去已滅無. 故不可斷. 未來未至. 故

不待言也. 斷三世因名斷者. 以現在一念善

心爲因. 能生後善. 今以邪見障此善心. 不得

生故. 名斷三世因也. 僧宗曰. 明斷三世善也.

是故不名斷過去果者. 若過去因. 感果已定.

報在後生. 此報當來必受. 故不斷也. 卽此報

家之因. 因亦是定. 亦不可斷也. 文中略故. 但

言不斷果耳. 過去之因. 感果在當. 因體已滅.

云何可斷耶. 斷三世因. 名斷善根者. 若現在

有善. 卽是現善. 此善應過去. 卽過去善也. 現

在之善. 當來相續. 卽名未來善也. 今以此身.

成一闡提. 惡業現前. 故現善應生不得生. 卽

是斷現善也. 此善若生. 便謝過去. 以不生故.

故無所謝. 卽是斷過去善也. 此當來種類. 應

續而不得續. 卽是斷未來也. 從義而言 此之

文略. 何者. 現善能感來果. 今斷不起. 是則

斷因. 旣曰斷因. 果無從生. 豈非斷果. 亦應

云. 斷果以略故. 但擧因耳. 寶亮曰. 夫生善爲

理. 皆三世中也. 若過去曾起者. 理不可斷. 但

約現在. 遮未來故. 謂之斷二世也. 此中云斷

三世因者. 若現在所起之善. 此善卽謝在過

去. 爲過去之因也. 現在善發. 由曾起之善. 力

下	欄

用相資也. 未來善起. 亦由現在爲因. 因故使

種類相續也. 今現在旣斷. 便是三世之中. 善

因不起. 故言斷三世因也

迦葉菩薩白佛言世尊(至)爲未來爲遍三世

案. 僧亮曰. 凡有四問. 此第一問. 夫有法不

應三世. 今定何世所攝耶. 僧宗曰. 凡有二問.

初問佛性三世攝不. 次問闡提現在有佛性

不. 若有. 不應言斷善根也. 若無1不應言斷

善根也. 若無不應悉有也. 寶亮曰. 凡有三

難. 第一擧果性作難. 問斷善根人. 有佛性者.

此佛性爲在過去. 爲在未來. 爲在現在. 爲遍

三世. 若佛性. 在三世者. 云何言常耶. 第

二難云. 若斷善根人. 有佛性. 是善豈得言斷.

若使無者. 佛云何言斷耶. 第三遮佛意. 若謂

亦有亦斷者. 復不得言佛性是常也. 道慧記

曰. 問有三重. 二重如上. 第三重謂. 若不全有

全無者. 應半有半無也. 故云亦有亦斷也. 智

秀曰. 將欲爲難. 先定佛性. 三世之中. 在何世

耶. 下作三□難也

若過去者云何名常(至)三實四善五淨六可見

案. 僧亮曰. 第二難也. 本無今有. 是現在

也. 已有還無. 是過去也. 將有未起. 名未來

也. 法在三世. 是無常也. 佛說性常. 次以常義

決之. 必定當得. 證未來也. 必定可見. 證現在

也. 佛性有六者. 引佛說也. 2二證性常. 二證

可見也. 智秀曰. 第一約就三世. 爲定難也. 初

令是常. 非三世攝. 後就二世責. 令是世攝. 不

得是常也

若斷善根有佛性者(至)一切衆生悉有佛性

經數:一七六三

經名:大般涅槃經集解卷第六十六

頁數:五八五

上	欄

案. 僧亮曰. 第三難也. 智秀曰. 第二擧佛性.

是善一句. 爲雙關難也. 若闡提有性. 不應言

斷善. 善若斷者. 性不應有也

若言佛性亦有亦斷云何如來復說是常

案. 僧亮曰. 第四難也. 四難之意. 皆責佛說不

定也. 智秀曰. 第三引佛所說常敎. 爲防難也.

佛性若常. 是則定法. 若不定者. 不得言常也

佛言善男子如來世尊(至)三者隨問答四者置

答  案. 僧亮曰. 佛意. 夫諍以偏執失中. 今法

理不同. 答有四種. 不可一向定說也. 僧宗曰.

今先牽四種答者. 意在分別答也. 寶亮曰. 未

是正答難也. 且擧佛有四種語法耳. 下次第

解釋. 以分別答爲答也. 智秀曰. 四種答問. 別

是一科法門. 今取分別及置答. 以釋其難. 故

先總列四章門. 下別釋也

善男子云何定答(至)有如法住是名定答  案.

僧亮曰. 理無二故. 不須分別. 謂定答也

云何分別答如我所說(至)名爲道諦是名分別

答案. 僧亮曰. 說有二種. 謂法說義說也. 法

說續而略. 義說別而廣. 故云分別答也

云何隨問答如我所說(至)爲貪瞋癡說一切燒

案. 僧亮曰. 有義自分別. 不假問答者. 自有

法總義別. 須問而後答者. 擧如來誠旨. 以爲

釋也

善男子如來十力四無所畏(至)六少見是名分

別答  案. 僧亮曰. 先答第二問. 佛性有常無

常. 事須分別. 不可執常問也. 七事者. 具八

自在. 四樂四淨. 無漏見法性. 皆名眞實. 無學

法門. 皆得少見也. 僧宗曰. 將欲提其第二問

中	欄

故. 先擧果地諸德. 及後身菩薩法出分別答

也. 寶亮曰. 十力等乃至佛性七事. 皆是果地

佛性也. 後身菩薩佛性有六者. 十住佛性中.

多明緣因性也. 一常者. 十地少見眞我常. 故

言亦常無漏之解. 一得不失. 亦言常也. 二

淨者. 除煩惱之穢也. 三眞者. 不雜僞也. 四實

者. 體用非虛也. 五善者. 純淨心也. 六少見

者. 謂果性如此分1別也. 道慧記曰. 答初問

也. 明此佛性則非三世. 而是常. 自餘則是三

世攝也. 智秀曰. 答初難. 明佛性雖復名義是

一. 然在果得爲 七. 在因則六. 便爲不定. 豈可

聞斷三世因故. 便執佛性. 爲三世所攝. 謂是

無常. 作定難耶

如汝先問斷善根人(至)得名爲有是名分別答

案. 僧亮曰. 稱其第三問也. 答其有無兩關

難也. 僧宗曰. 今明斷善根. 人悉有如上諸三

昧及菩薩性也. 答意謂. 汝問若有. 則不名斷

善根. 我言當有善根. 豈得言一切有佛性者.

我言無者. 現在竟不可得. 未來必有. 豈得斷

善根耶. 是二障未來者. 正2次現在. 具有煩

惱障. 未來不得速成佛. 故言無耳. 非是永無.

名分別答也. 寶亮曰. 且答第二難也. 謂斷善

根人. 亦3果果頭七種佛性. 亦4言十住六種

緣因之性. 是二種佛性. 障未來故. 名之爲無

耳. 定當得故. 名爲有也. 但以現在惑障. 兩種

性不現故. 便字曰無. 豈得云斷善根人. 無佛

性耶. 智秀曰. 明二種性. 現在無故. 不在斷

例. 以別斷餘善故. 闡提義成. 以當有故. 言悉

有也

下	欄

如來佛性非過去非現在(至)未具見故名爲未

來  案. 僧亮曰. 兼答初難也. 難云. 性有三

世. 今明非三世不可說有. 便三世攝. 少可見

故. 名現在者. 以少見故. 名後身也. 過去具但

二世也. 未具見故. 名未來者. 未具見卽少分

見也. 學身說有. 去來非無學也. 法瑤曰. 答前

爲過去. 爲未來. 爲現在. 爲遍三世問也. 須分

別之. 佛果非三世. 佛緣性三世也. 緣因體又

是因者. 又是果者. 故曰佛性. 因故三世. 果亦

三世也. 正果佛性. 非三世也. 故言果非三世

也. 後身菩薩. 因緣觀智. 卽是佛種性. 此初一

念爲現在未滿足爲未來. 過去無也. 十住觀

智. 由因而生. 觀智佛性故. 亦得名爲佛性. 此

佛性亦有因法. 亦有果法. 皆三世也. 未有正

果佛性故. 不得言非三世也. 僧宗曰. 答初問

也. 問云. 若三世者. 則是無常. 今答云. 性有

因果. 若是果性則常. 非是三世. 若是因性. 如

後身菩薩. 見在少見故. 亦得言現在. 未全明

了故. 亦得言未來也. 言其現在未來因. 故言

爾也. 實非三世. 若得果時. 則不得爾. 正以在

因之時. 必當見故. 義言其當也. 以現在少見.

便義言其見也. 卽非三世. 豈爲無常. 及至五

種. 明闡提當必有故. 亦得言有. 始是分別答

也. 寶亮曰. 答第一難也. 明佛性非在三世中

復不爲三世所攝也. 後身佛性在三世者. 5明

緣因性. 現在少分見故. 得名現在. 未來方得

具足. 亦名未來也. 道慧記曰. 此釋第一難. 兼

釋第二難也. 又曰此正答第一問也. 又曰此

合結釋二問也. 智秀曰. 此下故是答第二難.

經數:一七六三

經名:大般涅槃經集解卷第六十六

頁數:五八六

上	欄

兼釋初定性所在也. 三世攝者. 其在因也. 不

攝者. 在果也

如來未得阿□多羅(至)果亦如是是名分別答

案. 僧亮曰. 從學至無學. 相續有二說. 佛性

果亦如是者. 亦三世攝也. 僧宗曰. 若未得無

上道果時. 故故緣因佛性. 悉三世攝. 果則不

然者. 謂佛果性也. 有三世者. 十住以還. 緣因

性有非者. 佛果佛性也. 後身菩薩佛性因故.

亦三世攝. 果亦如是者. 此是十住以還緣因

性. 前念爲因. 後念爲果. 亦三世攝也

九住菩薩佛性六種(至)果亦如是是名分別答

案. 僧亮曰. 已斷結習. 粗惑已滅. 說常不

同. 後身常也. 寶亮曰. 旣一向在觀. 無復出

入. 故1餘常名也

八住菩薩下至六住(至)果亦如是是名分別答

案. 僧亮曰. 八住下至六住. 未斷見習. 故說

無常. 無三界煩惱. 故說善也. 寶亮曰. 九住十

住. 同得常名. 而八住以還無者. 故知八地

初心. 猶應有出入觀也. 中忍2已上雖無. 奪

不與名也

五住菩薩下至初住佛性五事(至)四可見五善

不善  案. 僧亮曰. 善不善者. 類三界煩惱. 說

不善也. 寶亮曰. 善是緣因. 不善是境界因也.

六住雖有無色界細惑. 爲苦用輕. 不甚迫心.

故不與境界名也

善男子是五種佛性(至)故得言有是名分別答

案. 僧亮曰. 上稱第三問. 兼答第一廣分別

已竟. 今還結第三也. 七種六種是緣因. 闡提

現在無也. 五事有不善. 雖是煩惱. 非斷善煩

中	欄

惱. 於闡提亦是當有也. 寶亮曰. 上來所明. 佛

性斷善根人. 必皆得故. 故言有也

若有說言斷善根者定有佛性定無佛性是名

置答  案. 僧亮曰. 答第四問也. 明有是未來

有無是現在無也. 答以決定. 而佛性不定. 若

作定說. 而疑者不決. 不應置答. 若說不定. 所

疑以決. 不須重答. 是名置答也. 法瑤曰. 答前

亦有亦斷問也. 斷善根故. 不得言定有也. 善

根還生. 不得言定無也. 可言亦3有無者. 此

明萬善緣因性也. 寶亮曰. 答第三難也. 答

意云. 不可定說有. 不可定說斷. 若言定有定

無. 此名置答也

迦葉菩薩言世尊我聞不答(至)何因緣答而名

置答  案. 僧亮曰. 如餘經說. 不答名爲置答.

故發問也

善男子我亦不說置而不答乃說置答  案.

僧亮曰. 語少世也. 應云不但說置而不答. 乃名

置答. 義現於下也

善男子如是置答復有二種(至)以是義故得名

置答  案. 僧亮曰. 一不答名置也. 二答而置

也. 不答而置者. 止無義之問也. 答而置者. 去

其偏著之情也. 寶亮曰. 自有不答. 亦名置答.

自有答而呵止. 不爲解釋. 亦名置答也. 佛今

用後解故云遮止. 莫著也. 道慧記曰. 我亦不

說置而不答者. 不答乃名置答也. 又曰. 亦不

說不答. 是置答也. 又曰. 亦不說置不答也. 乃

置而爲答也. 一者遮故遮其執也. 二者莫 著

不聽其定著也. 兩種置答. 通有此二義也. 又

曰. 遮止者. 是說置答也. 莫著者. 是默然置答

下	欄

也

迦葉菩薩白佛言世尊(至)非是過去現在未來

案. 僧亮曰. 上未說因體. 今更問也. 僧宗

曰. 更問出體相. 令人識也. 寶亮曰. 上解佛果

非三世. 其義乃了. 但果名濫於生死. 迦葉致

問. 顯此旨也. 智秀曰. 上雖明性. 從於因果三

世攝不攝義. 未出其體. 今發問以顯之也

佛言善男子五陰二種(至)亦非過去現在未來

案. 僧亮曰. 此普是因中也. 始者爲因. 金剛

爲果. 猶是有爲. 不[&FFFF]#三世也. 言亦非謂佛果

也. 寶亮曰. 因之與果. 俱三世攝. 前念五陰爲

因. 後念五陰爲果. 故因果俱三世也. 非三世

者. 唯果佛性獨脫也. 智秀曰. 正答問也. 若是

變易地帶應. 故具五也

善男子一切無明煩惱等結(至)如來佛性猶如

醍□  案. 僧亮曰. 正因性也. 上說佛及十地

佛性不同. 未說凡夫佛性. 今從凡夫至佛. 更

以譬說辨其精粗也. 得善五陰者. 緣因性有

漏善. 須陀洹以上. 辨無漏有精粗. 從正因生

也. 僧宗曰. 此辨正因性也. 言此神明是佛正

因. 因此能生善五陰. 乃至菩提. 以衆生如雜

血. 以有煩惱在體故也. 如衆生皆精血得成.

明雖有佛性. 要假萬善. 得成佛也. 須陀洹. 斯

陀含. 官斷欲界思惟未盡. 有少善故. 佛性如

乳也. 那含斷欲界盡. 譬酪. 羅漢三界惑盡. 譬

生蘇. 緣覺至十地菩薩. 斷三界外惑. 如熟蘇.

佛如醍□也. 寶亮曰. 分別兩問旣竟. 隨總收

一切萬法. 無明等死. 無非佛性. 或正因. 或緣

因. 或境界因. 隨義往取. 盡能助果. 故是佛

經數:一七六三

經名:大般涅槃經集解卷第六十六

頁數:五八七

上	欄

性. 通論旣意. 欲使其旨無遺. 仍該明凡夫令

事都盡. 是以談衆生佛性. 如雜血乳. 善惡未

分. 義言雜也. 乃至衆1生佛性. 階給之異. 如

文所說也. 智秀曰. 上唯明菩薩. 未出凡夫及

小聖人. 又雖明佛性可得. 蓋約因中諸人說

爲不同. 然未釋其所以. 故此中幷顯之. 明因

中諸法. 皆有能得之義. 以此爲異也

善男子現在煩惱(至)佛性亦爾是名分別答

案. 僧亮曰. 草譬凡聖佛性也. 牛譬後身菩薩

也. 牛食草卽成醍□. 譬後身見性. 卽成佛

也. 僧宗曰. 以有現在煩惱. 故不得睹. 豈得言

無耶

迦葉菩薩白佛言世尊(至)斷善根人有佛性耶

案. 僧亮曰. 廣上置答. 未來未起. 闡提不應

說有佛性也. 僧宗曰. 猶執見有爲難也. 寶亮

曰. 明義粗障欲結還生之旨. 故迦葉更致此

問此. 智秀曰. 迦葉亦同未2違. 所以有問也

佛言善男子如諸衆生(至)佛性力因緣故還生

善根  案. 僧亮曰. 凡有者. 有三世也. 衆生是

相續假名. 總三世爲一有皆屬之. 終不能生

果者. 明未至無用. 三有用別. 現有則能斷也.

未有則生也. 故說定無矣. 僧宗曰. 有過去業.

3現在有果. 未來業未起. 故不得有果也. 佛

性乃非三世. 而現有煩惱故. 善業則無. 以不

見佛性. 便義說爲斷. 非爲永斷. 以未來佛性

因緣. 故還得生也. 寶亮曰. 佛今還以譬辨. 如

衆生有過去業. 故招現在果. 雖有未來. 而業

未有. 故不能生果. 果雖未生. 以現在煩惱因

緣故. 能斷善根. 以未來善業因緣力故. 故能

中	欄

還生也. 智秀曰. 佛約業以明義也. 有業則得

果. 有衆生則能得佛. 故言有佛性耳

迦葉言世尊未來云何能生善根  案. 僧亮

曰. 上言未生無果. 今問其生義也. 道慧記曰.

問意以未來無善. 云何能生於善耶

善男子猶如燈日(至)亦復如是是名分別答

案. 僧亮曰. 法起名生也. 日性是明. 雖復未

起. 性自無闇. 名爲破闇. 善惡之性. 性自相

違. 善生則惡滅也. 寶亮曰. 此人乘過去善爲

因. 現在善知識爲緣. 則能滅惡生善也. 智秀

曰. 4雖未出性能破闇. 佛性未來. 能生善根.

其如此也. 是少分譬. 可善消息取之

迦葉菩薩白佛言世尊(至)衆生佛性非內非外

案. 僧亮曰. 廣上分別答也. 以偏執生諍. 終

斷善根. 分別中道. 去其偏執. 此皆答不得定

說之義也. 法瑤曰. 色陰爲外. 四陰爲內. 緣因

性耳. 正因佛性非色. 非內非外也. 上來非內

非外. 非有非無. 中道義也. 是以復發斯問也.

僧宗曰. 此大段第三也. 若論得旨. 則不假復

明. 猶人未解故. 爾就上明還生明佛性三世

攝. 將來作佛. 要修善故得作佛. 自下中道觀.

是以次明此中道. 可有七段. 第一以合用明

中道. 第二非有非無. 以釋成內外明中道. 第

三寄乳酪遣執. 以明中道. 第四明如來有隨

自意語. 明如來所解. 不同凡夫. 正以不善. 解

諸法因果. 隨物而說. 豈可隨語生著耶. 第五

明寄七種語以遣著. 有因語果語. 自有因中

說果. 自有果中說因. 云何於此生著. 第六還

定因果. 明有果時無因. 因時何得已有果耶.

下	欄

第七寄七種人譬明也. 云何言非內非外者.

難佛前句也. 寶亮曰. 此下第二大段. 明中道

佛果. 佛性非內非外. 上師子吼品. 以明果非

卽正因中有. 亦非緣因中已有. 然復不離五

陰得故. 言非內非外. 今此中明一切法善惡

等. 盡是佛性. 恐人情迷故. 迦葉謬領. 卽捉上

語作難也. 謂若一切法. 盡是佛性者. 是爲無

一法而非者. 上何故言佛性非內非外耶. 智秀

曰. 上明當性是衆生有. 復言卽是五陰. 恐物

情偏執. 用乖理衷. 此第三大段. 爲除惑執. 辨

明中道. 顯當果之性. 非是有無離於內外也.

有三別. 第一從此訖三種. 正顯中道性. 非內

非外離有無. 第二訖□河譬. 最後隨自意語.

擧如意語. 可得隨緣. 說爲多種. 肉明佛性. 不

可定執耶. 第三科簡虛空與佛性之異也

佛言善男子何因緣故(至)衆生佛性是中道耶

案. 僧亮曰. 謂汝先已解. 解則不應復問. 而

今問者. 則是失解也. 僧宗曰. 指前師子吼品.

已廣明中道. 今不應復問也. 寶亮曰. 此中

佛意. 謂我之所言. 非內非外者. 乃果性不在

內不在外. 此爲中道耳. 汝何忽失意作此問

也. 慧朗述曇愛曰. 上云不善五陰. 及善五陰.

悉佛性故. 迦葉復問. 若使五陰是佛性者. 云

何而說非內非外耶. 欲令廣釋內外有無二

種中道. 道慧記曰. 聖說不定. 中道之理. 旣不

可定執. 衆生云何作定執耶. 欲令去著會中

道故. 發問心解也

迦葉言世尊我實不失意(至)不能解故故發斯

問  案. 僧亮曰. 迦葉承旨. 仍拂跡也

經數:一七六三

經名:大般涅槃經集解卷第六十六

頁數:五八八

上	欄

善男子衆生不解卽是中道或時有解或有不

解  案. 僧亮曰. 明一切法. 皆是中道. 不應偏

執也. 僧宗曰. 衆生不解卽是中道者. 謂不解

卽惑. 惑時無解. 是則非內. 解時無惑. 是則非

外. 故云何是中道. 寶亮曰. 謂衆生不解. 無有

自性故. 次此下云. 或時有解. 或時無解. 解與

不解. 二俱從緣. 衆生亦是從緣. 相與無性. 盡

是中道. 但使不執令1二彼俱虛也. 若不如

是. 是則偏著矣. 道慧記曰. 分中道文爲八段.

第一明內外中水. 第二辨有. 第三去執. 第四

顯三種語. 亦是去執. 第五顯七種語. 第六簡

定因果. 第七以七人通譬因果. 第八偏爲果

作譬也. 此第一明內外中道也. 智秀曰. 迦葉

已申其執意. 意在爲物. 佛自此下廣顯中道

也

善男子我爲衆生得開解故說言佛性非內非

外  案. 智秀曰. 此下二種. 辨中道. 此下第一

先明非內非外中道. 以破異人所執也. 後第

二寄六種因緣. 虛空□角等. 明不有不無中

道

何以故凡夫衆生或言佛性(至)離陰而有猶如

虛空 案. 僧亮曰. 擧異執也. 略有二種. 第一

器中果者. 雖器無果. 而性在陰中. 離陰則無

也. 第二如虛空者. 佛性是常. 五陰無常. 如空

性陰所不攝也

是故如來說於中道(至)故名中道是名分別答

案. 僧亮曰. 常是果性. 無常是因性. 二俱性

不偏. 名爲中也. 僧宗曰. 凡夫所計. 理則不

然. 佛性之理. 理非內外. 先擧六入. 以顯義

中	欄

也. 若言但內二. 俱不當也. 今言佛性. 假內假

外. 合用者. 卽有正因. 卽有境界因. 不離此而

成. 故就合用之功. 以爲中道也. 就辨合用中.

有五□. 此卽第一□也

復次善男子云何名爲非內非外(至)是名分別

答  案. 僧宗曰. 第二就緣因. 以明合用也

復次善男子或言佛性(至)亦名內外是名中道

案. 僧宗曰. 第三就果上眞應. 明合用也

復次善男子或有說言(至)亦名內外是名中道

案. 僧宗曰. 第四就聞慧思慧. 以明合用也

復次善男子2或有說言(至)亦內亦外是名中

道  案. 僧宗曰. 第五略擧行. 明合用也. 大意

爲顯因果非內非外耳. 支流有此五□. 明合

用也

復次善男子或有說言(至)亦內亦外是名中道

案. 僧宗曰. 寶珠以常現爲內. 金藏以不現

爲外也

善男子衆生佛性非有非無(至)衆生佛性非有

非無  案. 僧亮曰. 辨有無相續中道也. 虛空

於人. 不可見有常. 不可見定有也. 佛性亦不

可見有非常. 不可見不定有. 有不同空. 是有

中道也. □角於人. 是無定無也. 佛性於人. 是

無不定無. 是無中道也. 非有非無者. 非虛空

之有. 非無非□角之無. 亦有者. 是當有也. 亦

無者. 是現無也. 僧宗曰. 此第二以非有非無.

釋內外也. 言所以爾者. 正以非有故非內. 正

以非無故非外. 佛性雖有. 非如虛空者. 言虛

空體無. 故見在於人有用. 佛性見雖無. 而當

必有. 不同空也. 無故不同□角者. 言□角是

下	欄

永無. 此性非永無. 故不同也. 寶亮曰. 外道計

虛空是定性有法. 然佛性雖有. 而是當有之

有. 不同外道所計之有也. 又不同□角之無.

□角必不生. 佛性是可生. 豈得同此之永無

之無也. 道慧記曰. 明虛空於現在雖有. 而虛

空終不可睹見. 而佛性之有. 可以心眼了了

睹見也. 內則是有. 外則是無. 不內故非有. 不

外故非無. 所以是有無中道也. 智秀曰. 第二

寄六因緣. 辨非有非無中道也. 此第一因緣

也

善男子若有人問是種子中(至)衆生佛性亦復

如是  案. 僧亮曰. 以譬申其旨也. 時節有異.

其體是一者. 花果是樹分. 而樹是有分. 樹分

則時異. 有分則體一. 體一則有. 時異則無也.

僧宗曰. 明諸法非先有無. 肉正因佛性. 非有

無也. 寶亮曰. 外道計言. 外四大力强. 能增長

內四大. 而內四大力弱. 不能增長外四大也.

今佛言不爾. 無有外四大力. 獨能增長內四

大者. 何以然. 如穀子是內. 地水等是外. 若言

力强故能增益. 何故水土與穀子. 初□時不

卽生. 要待後時方生. 而不爾. 當知先有穀子

爲正因. 後得水土爲緣因. 故次第得生. 何容

直外四大力. 能增長於內四大耶. 智秀曰. 第

二因緣寄辨種子. 以明理也. 所以者何. 以下

逆取伏難之意也. 明雖復果不卽子而有果

必關子. 雖復時節先後而始終. 得爲不異一

假. 故得稱言子有於果也

若言衆3生中有佛性者(至)應定答言亦生不

生  案. 僧亮曰. 已釋中道竟. 今擧其以明乖

經數:一七六三

經名:大般涅槃經集解卷第六十七

頁數:五八九

上	欄

中道也. 有淨不淨者. 釋學與無學. 相續是一.

不淨名學. 謂衆生也. 淨名無學. 謂佛世. 豈容

學中. 別有無學耶. 1定言亦生不生者. 中道

之旨旣顯. 2合結勸. 令識定答之要也. 智秀

曰. 復釋一伏難也. 緣聞上說. 及釋伏難. 便生

執云. 別有果法. 已在因中. 今明衆生卽是者.

約不異假以明衆生當得作故. 故言卽是以

義而推. 不得別有果法已在因中也3

大般涅槃經集解卷第六十六

大般涅槃經集解卷第六十七

廣明中道因果相生擧乳酪爲譬

廣4辨七種語因語果語等

擧□河中七種衆生譬

釋第一常沒所謂一闡提

釋第二暫出還沒謂信不具足等

釋第三出已則住謂聞法思惟如法而住

等

釋第四出以遍觀四方廣釋煖頂忍十六

行

釋須陀洹所斷煩惱猶如四十里水其餘

在者如一毛□乃至銜物堅持等譬釋第

五遍觀已行卽斯陀含

迦葉品之第五

世尊如世人說乳中有酪是義云何  案. 僧

亮曰. 別擧偏執者. 所說欲障其過也. 智秀曰.

中	欄

此下第三因緣. 擧世人所說. 因中有果. 故能

生果. 諮佛以心解也. 道慧記曰. 故如師子吼

中. 亦作先已有難. 此中引出. 欲令佛廣明非

有非無理也

善男子若有說言乳中有酪(至)若言無酪是名

虛妄  案. 僧亮曰. 有早計之過也. 僧宗曰. 第

三寄譬. 以遣著也. 若言也有. 卽是執著. 卽是

常見. 若言都無. 復爲妄語也. 智秀曰. 佛以兩

復. 次釋此問也. 初一復次先破妄. 後一復次

設反質之難. 若使乳酪是一者. 酪何不在前

出也

離是二事應定說言(至)乳生冷病酪生熱病

案. 僧宗曰. 因時無果. 故言亦無. 必能生果.

故言亦有也. 色味異者. 乳白而甛. 酪黃而酢

也

善男子若言乳中有酪性者(至)先無今有是無

常法  案. 僧亮曰. 計常之家. 說因中有果. 其

過不同. 一謂乳中有酪. 微不可見. 如器中有

果. 而果與器異. 二謂乳卽是酪. 酪卽是乳.

5俱名隨時變. 其體常一. 故云名有先後. 其

實無異也. 道慧記曰. 若使五味一時而有者.

誰作次第. 先乳次酪. 乃至醍□耶. 智秀曰. 未

見聞有酪在乳前. 必同時者. 乳有何緣必不

後. 酪不在前. 故知乳時必無酪

善男子若有說言乳有酪性(至)心不等故故名

虛妄  案. 僧亮曰. 爲水生意也. 謂汝若以見

從乳生酪. 不從水生. 證乳有酪性. 此非證也.

何者乳是近因. 酪是遠因. 汝見近. 不見遠也.

其實二俱是因. 而言一有一無. 此心不等也.

下	欄

智秀曰. 此下第四因緣. 取彼異人執意也. 其

云所以得知乳已. 有酪性者. 以能生酪故. 如

水無酪. 故不生也. 此中有四. 復次破之. 第一

責令草中亦有乳. 作必不等之難. 第二責令

酪中有出乳之過. 第三引經爲證. 第四擧四

因和合. 故生眼識. 正說因有生果之理也. 此

卽第一難也

善男子若言乳中定有酪者(至)非有酪性非無

酪性  案. 僧亮曰. 若使乳酪二性是一者. 則

應互爲因果也. 僧宗曰. □責也. 若使因中有

果者. 果中亦應有因也. 智秀曰. 第二難也. 旣

云一時有則同有也

善男子是故如來於是經中(至)應說衆生佛性

亦無  案. 智秀曰. 第三引經爲證. 顯中道也

善男子四事和合生於眼識(至)乳中酪性亦復

如是  案. 僧亮曰. 此四事和合. 而三是色性

唯識. 一事非是色性. 旣因果性異. 以此證無

也. 僧宗曰. 更擧顯譬. 明因中無也. 如四事和

合. 故生識. 就空明之中心識. 云何可得耶. 智

秀曰. 第四正說因有生果之理也

若有說言水無酪性(至)從此四事應生耳識

案. 僧亮曰. 因有近遠. 近名正因. 遠名緣因.

緣因則同. 正因則異. 故言異因異果也. 僧宗

曰. 法生不同. 非是有生性也. 乳是酪因故生.

餘非因故不生也. 如酪唯是乳果. 非餘家之

果也. 智秀曰. 第五因緣也. 擧餘因法中無果.

以證乳中有酪性也. 以三復次破之也. 初擧

異因異果. 明以正因故. 酪從乳有. 不從水生.

又擧生識及取蘇法. 以成酪從乳有. 不得託

經數:一七六三

經名:大般涅槃經集解卷第六十七

頁數:五九○

上	欄

水也. 第二引經爲證. 第三擧1監性□. 直顯

因中本無酪果性也

善男子離於方便乳中得酪(至)亦應如是應方

便得  案. 僧宗曰. 離謂多方便也. 如以一□.

頗心樹汁. 卽便成酪. 而生蘇亦爾. 要假五

緣. 當知生法不同也. 亦應離方便者. 亦應離

多方便也. 智秀曰. 猶第一復次中一事. 助成

難也

善男子是故我於是經中說(至)故法有因滅故

法無  案. 智秀曰. 第二復次引經爲證也

善男子如鹽性□能令非□(至)以餘緣故而得

□也  案. 僧亮曰. 重證無性也. 智秀曰. 第三

復次. 直顯因中無果

若言一切不□之物(至)不□之物亦復如是

案. 僧亮曰. 爲外生意. 答上難也. 謂不□之

物. 雖有□性微故. 不知心外□以發也. 僧宗

曰. □其有性也. 若言不□之物. 有□性故. 須

*監發者. 今見不□之物. 置□物中. 其味則

正可得. 而鹽中亦有微不□性耶. 若爾者. □

與不□. 各有二性. 何故不合之時. 不可獨用

耶. 故知諸法先無果也. 智秀曰. 第六因緣也

以三復次破之. 第一責各有二性. 第二由其

故執. 因中非無果體. 如要假外四大而增故.

仍2及質責之. 若先有者. 不應次第也. 第三

更擧尸利沙果. 以證因中3無先有果. 此卽第

一也

若言外四大種力能增長(至)四大亦復如是

案. 僧亮曰.  若五味次第. 已有者. 不應假言一

切法皆假外也. 智秀曰. 第二復次反責. 不應

中	欄

次第也

若說從外四大增內四大(至)不因於外四大而

增  案. 僧亮曰. 四大力均. 自有力生長. 內不

增外. 外不增內也. 僧宗曰. □其義也. 若言外

法有內者. 今不見內能增外也. 智秀曰. 第三

復次. 更擧尸利涉果. 以證因中先無果之旨

善男子如我所說十二部(至)如是等經名隨自

意說  案. 僧亮曰. 經敎所*辨. 法相本宣佛

意. 上以明法不定. 此明佛意不定也. 僧宗曰.

第四段也. 明如來善知法相. 能隨自意語. 如

爲欲界. 說父母生身. 不說無明. 豈可承此言.

而執著耶. 寶亮曰. 第三段遣著也. 明佛語無

方. 不可偏執. 勸學者虛懷也. 言隨自意語者.

佛是識法之人. 當法相而說也. 智秀曰. 此下

第二段. 更寄一如意語隨緣. 得爲多種之說.

肉顯佛性中道. 豈可偏執耶. 有四□. 第一正

寄語不定. 明性不定也. 第二明佛性. 亦得作

有無也. 第三擧□河爲譬. 第四簡得失也. 道

慧記曰. 上已明內外中道. 有無中道理. 不可

定執竟. 今復明佛說不定. 或隨自意. 或隨他

意. 云何定執耶

云何名爲隨他意說(至)善哉長者是名隨他意

說  案. 僧亮曰. 佛意不惡. 名隨他意也. 僧宗

曰. 世間所說. 佛亦隨說名. 名隨自他. 若非是

理. 隨他而說. 是名隨他也. 寶亮曰. 應釋人

根. 非究竟之說. 名隨他語也

云何名爲隨自他說(至)說無是處是名4隨他

說  案. 僧亮曰. 隨三世智人所說. 不相乖背

也

下	欄

善男子如我所說十住菩薩(至)是名隨自他意

說  案. 僧亮曰. 因近則果易見. 因遠則難知.

以自見不見衆生. 故名爲少見也. 僧宗曰. 十

地於佛不名爲見. 隨意故說. 爲少見也. 寶亮

曰. 師子吼中. 已兩三處. 解釋此義例也

善男子如來或時爲一法故(至)然不離於陰界

入也  案. 僧亮曰. 一法一因. 無量法無量因

說得其本. 則一攝無量也. 因善知識者. 說信

心則已攝盡也. 菩提有二因. 謂一從他聞法.

卽是善知識也. 二謂內自思惟. 卽信心爲本

也. 不離陰界入者. 此三攝法斯盡也

善男子如來說法爲衆生故(至)是名如意語

案. 僧亮曰. 如意語者. 謂苦不如意. 樂如意

也. 衆生厭苦. 欲心如意. 佛應根說七. 皆令得

也. 七語皆爲如意. 而第七別受其名. 若應根

說七. 說不得定. 不應說語者. 法無此理. 不應

說而說. 欲令衆生. 改惡修善也. 僧宗曰. 第五

段遣著也. 謂有時因中說果. 有時果中說因.

豈可承此言. 而生執耶. 因果語者. 謂從過去

業生. 亦能造未來果也. 寶亮曰. 文中自釋同

是勸學者之辭耳

善男子如來復有隨自意語(至)十二因緣是名

爲無  案. 僧亮曰. 更廣上自意分別中道有

無義異也. 何者上明有是當有. 無是現無. 今

5辯有無. 皆是現在. 故重須分別也. 僧宗曰.

第六段定因果. 明佛性有之與無義也. 有者.

謂十力四無所畏. 妙有之法. 卽是果性也. 旣

得果則無過去諸不善無記業等. 當知果時

無因. 因時豈有果耶. 是謂定因果. 不得雜也.